બૉલીવુડમાં ‘રાઝ’થી (ભલે ઉઠાઉ) હૉરરમાં નવો ચીલો ચાતરનાર ભટ્ટ-કૅમ્પના વિક્રમ ભટ્ટે હવે ફિલ્મની ટ્રીટમેન્ટમાં રીતસર વેઠ ઉતારવાની શરૂઆત કરી દીધી હોય એવું લાગે છે. જેમ કે આ ફિલ્મમાં કલાકારોની આસપાસની પ્રૉપર્ટીઝ, જંગલની ગુફા વગેરે એટલું નકલી લાગે છે જાણે રામસે બ્રધર્સની કોઈ સસ્તી હૉરર ફિલ્મ જોતા હોઈએ એવું લાગે. ઉપરથી બ્રહ્મરાક્ષસ સામે બાથ ભીડવા માટે જે નુસખા અપનાવાય છે એ તો સાવ પેલા નર્મિલબાબા પોતાના દરબારમાં ઉપાયો સૂચવતા હોય એવા છે. જેમ કે પીપળાનાં પાનની રાખ ચોપડેલાં અને પુષ્કર સરોવરમાં ડુબાડેલાં હથિયાર હોય તો જ બ્રહ્મરાક્ષસ મરે.